CELEX: 21976A0130(03)
Language: ro
Date: 1975-02-28 00:00:00
Title: Protocolul nr. 3 privind zahărul ACP

03/Volumul 02
            
            
               RO
            
            
               Jurnalul Ofícial al Uniunii Europene
            
            
               122
            
         21976A0130(03)
   
               L 025/114
            
            
               JURNALUL OFÍCIAL AL UNIUNII EUROPENE
            
            
               
            
         
      PROTOCOLUL NR. 3
   privind zahărul ACP
   Articolul 1
   (1)   Comunitatea se angajează, pe o perioadă nedeterminată, să cumpere și să importe, la prețuri garantate, cantități specificate de zahăr din trestie de zahăr, brut sau alb, originar din țările ACP, pe care respectivele state se angajează să i le furnizeze.
   (2)   Clauza de salvgardare prevăzută în articolul 10 din convenție nu se aplică. Punerea în aplicare a prezentului protocol este asigurată în cadrul gestionării organizării comune a pieței zahărului, fapt care nu va afecta, totuși, angajamentul pe care și l-a asumat Comunitatea în termenii alineatului (1).
   Articolul 2
   (1)   Fără a aduce atingere articolului 7, nici o modificare adusă prezentului protocol nu poate intra în vigoare înainte de expirarea unui termen de cinci ani de la data intrării în vigoare a convenției. La expirarea acestui termen, eventualele modificări adoptate de comun acord vor intra în vigoare la o dată care urmează a fi stabilită.
   (2)   Condițiile de aplicare a garanției menționate în articolul 1 sunt reexaminate înainte de sfârșitul celui de-al șaptelea an de aplicare.
   Articolul 3
   (1)   Cantitățile de zahăr din trestie-de-zahăr prevăzute la articolul 1, exprimate în tone metrice de zahăr alb, denumite în continuare „cantități convenite” și care trebuie livrate în decursul fiecărei perioade de douăsprezece luni prevăzute în articolul 4 alineatul (1) sunt următoarele:
   
               Barbados
            
            
               49 300
            
         
               Fiji
            
            
               163 600
            
         
               Guyana
            
            
               157 700
            
         
               Insula Mauritius
            
            
               487 200
            
         
               Jamaica
            
            
               118 300
            
         
               Kenya
            
            
               5 000
            
         
               Madagascar
            
            
               10 000
            
         
               Malawi
            
            
               20 000
            
         
               Republica Populară Congo
            
            
               10 000
            
         
               Swaziland
            
            
               116 400
            
         
               Tanzania
            
            
               10 000
            
         
               Trinidad și Tobago
            
            
               69 000
            
         
               Uganda
            
            
               5 000
            
         (2)   Sub rezerva aplicării articolului 7, aceste cantități nu pot fi reduse fără acordul fiecărui stat în parte.
   (3)   Cu toate acestea, pentru perioada de până la 30 iunie 1975, cantitățile convenite, exprimate în tone metrice de zahăr alb, sunt următoarele:
   
               Barbados
            
            
               29 600
            
         
               Fiji
            
            
               25 600
            
         
               Guyana
            
            
               29 600
            
         
               Insula Mauritius
            
            
               65 300
            
         
               Jamaica
            
            
               83 800
            
         
               Madagascar
            
            
               2 000
            
         
               Swaziland
            
            
               19 700
            
         
               Trinidad și Tobago
            
            
               54 200
            
         Articolul 4
   (1)   În decursul fiecărei perioade de douăsprezece luni începând cu 1 iulie și până la 30 iunie inclusiv, denumită în continuare „perioadă de livrare”, țările ACP exportatoare de zahăr se angajează să livreze cantitățile menționate în articolul 3 alineatul (1), sub rezerva ajustărilor care pot rezulta din aplicarea articolului 7. Un angajament similar se aplică, de asemenea, cantităților prevăzute la articolul 3 alineatul (3) pentru perioada de până la 30 iunie 1975, considerată, de asemenea, perioadă de livrare.
   (2)   Cantitățile care trebuie livrate până la 30 iunie 1975, prevăzute la articolul 3 alineatul (3), cuprind livrările care urmează să plece din portul de expediere sau, în cazul statelor fără ieșire la mare, cele care au trecut frontiera.
   (3)   Livrările de zahăr din trestie-de-zahăr ACP care au loc în decursul perioadei de până la 30 iunie 1975 beneficiază de prețuri garantate aplicabile pentru perioada de livrare care începe la 1 iulie 1975. Se pot adopta dispoziții identice pentru perioade de livrare ulterioare.
   Articolul 5
   (1)   Zahărul din trestie-de-zahăr alb sau brut este comercializat pe piața Comunității la prețuri liber-negociate între cumpărători și vânzători.
   (2)   Comunitatea nu intervine în cazul în care un stat membru permite ca prețurile de vânzare practicate în interiorul frontierelor sale să depășească prețul-prag comunitar.
   (3)   Comunitatea se angajează să cumpere, la preț garantat, cantități de zahăr alb sau brut, în limita unor cantități convenite, care pot fi comercializate în Comunitate numai la un preț mai mare sau egal cu prețul garantat.
   (4)   Prețul garantat, exprimat în unități de cont, se referă la zahărul neambalat, livrat CIF în porturile europene ale Comunității, și este stabilit pentru zahărul de calitate standard. El este negociat anual, în limitele gamei de prețuri obținute în Comunitate, ținându-se cont de toți factorii economici importanți, și va fi stabilit cel târziu la data de 1 mai imediat anterioară perioadei de livrare căreia i se aplică.
   Articolul 6
   Achiziționarea la prețul garantat prevăzut la articolul 5 alineatul (3) se efectuează prin intermediul organismelor de intervenție sau al altor mandatari desemnați de Comunitate.
   Articolul 7
   (1)   Atunci când, în caz de forță majoră, un stat ACP exportator de zahăr nu livrează întreaga cantitate convenită în decursul unei perioade de livrare, Comisia acordă perioada de livrare suplimentară necesară, la cererea statului respectiv.
   (2)   În cazul în care, în decursul unei perioade de livrare, un stat ACP exportator de zahăr informează Comisia că nu va fi în stare să furnizeze întreaga cantitate convenită și că nu dorește să beneficieze de perioada suplimentară menționată în alineatul (1), Comisia alocă din nou cantitatea nelivrată pentru a-i fi furnizată în decursul perioadei de livrare respective. Comisia întreprinde această nouă alocare după consultarea statelor în cauză.
   (3)   În cazul în care, din motive care nu țin de un caz de forță majoră, un stat ACP exportator de zahăr nu livrează întreaga cantitate de zahăr convenită în decursul unei anumite perioade de livrare, cantitatea convenită se reduce, pentru fiecare dintre perioadele de livrare următoare, cu cantitatea care nu a fost livrată.
   (4)   Comisia poate să decidă ca, în ceea ce privește perioadele de livrare ulterioare, cantitatea de zahăr nelivrată să fie realocată între celelalte state menționate în articolul 3. Această nouă alocare se realizează de comun acord cu statele în cauză.
   Articolul 8
   (1)   La cererea unuia sau mai multor state furnizoare de zahăr, în termenii prezentului protocol sau la cererea Comunității, vor avea loc consultări, într-un cadru instituțional corespunzător care va fi adoptat de către părțile contractante, privind toate măsurile necesare pentru aplicarea prezentului protocol. În acest scop, se poate recurge la instituțiile create de convenție în perioada aplicării acesteia din urmă.
   (2)   În cazul în care convenția încetează să aibă efect, statele furnizoare de zahăr prevăzute la alineatul (1) și Comunitatea adoptă dispozițiile instituționale corespunzătoare pentru asigurarea aplicării continue a prezentului protocol.
   (3)   Reexaminările periodice prevăzute în prezentul protocol au loc în cadrul instituțional convenit.
   Articolul 9
   Tipurile speciale de zahăr furnizate în mod tradițional statelor membre de unele state ACP exportatoare de zahăr sunt incluse în cantitățile prevăzute la articolul 3 și se supun acelorași reguli.
   Articolul 10
   Dispozițiile prezentului protocol rămân în vigoare după data prevăzută la articolul 91 din convenție. După această dată, protocolul poate fi denunțat de Comunitate cu privire la fiecare stat ACP și de către fiecare stat ACP cu privire la Comunitate, cu un preaviz de doi ani.
   ANEXĂ
   Pentru perioada de la 1 februarie 1975 până la 30 iunie 1976 și pentru cantitățile menționate în prezentul protocol, prețurile garantate prevăzute la articolul 5 alineatul (4) din Protocolul nr. 3 se stabilesc după cum urmează:
   
               (a)
            
            
               pentru zahărul brut, 25,53 unități de cont per 100 de kilograme;
            
         
               (b)
            
            
               pentru zahărul alb, 31,72 unități de cont per 100 de kilograme.
            
         Aceste prețuri se referă la zahărul de calitate standard, neambalat, livrat CIF în porturile europene ale Comunității, în conformitate cu normele comunitare.